C 408/32
FI
Euroopan unionin virallinen lehti
24.10.2022
4) Käsittääkö direktiivissä 2014/24 tarkoitettu käsite ”ennalta arvaamattomat olosuhteet” ainoastaan olosuhteet, jotka ovat ilmenneet hankintasopimuksen sopimuspuolen valinnan jälkeen (kuten julkisista hankinnoista annetun lain lisäsäännösten [Dopalnitelni razporedbi na Zakona za obshtestvenite porachki] 2 §:n 27 kohdassa säädetään) ja joita ei olisi voitu ennakoida hankintasopimuksen tekemisen asiaankuuluvan huolellisesta valmistelusta huolimatta ja jotka eivät johdu sopimuspuolten toimista tai laiminlyönneistä mutta jotka tekevät hankintasopimuksen toteuttamisen sovittujen ehtojen mukaisesti mahdottomaksi?
Vai eikö direktiivissä edellytetä, että nämä olosuhteet ovat ilmenneet hankintasopimuksen sopimuspuolen valinnan jälkeen?
5) Muodostavatko tavanomaiset kilpailuolosuhteet, jotka eivät ole direktiivin 2014/24 johdanto-osan [109] perus­ telukappaleessa tarkoitettuja ”ennalta arvaamattomia olosuhteita”, ja ennen hankintasopimuksen sopimuspuolen valintaa ilmoitettu lakisääteinen kielto, joka koskee rakennustöitä tiettynä ajanjaksona, objektiivisen oikeuttamispe­ rusteen sille, ettei hankintasopimusta toteuteta määräajassa?
Onko osallistuja tässä yhteydessä (vaadittavaa huolellisuutta noudattaen ja vilpittömässä mielessä toimien) velvollinen ottamaan tarjottavaa toteuttamisaikaa laskiessaan huomioon tavanomaiset riskit, jotka ovat merkityksellisiä hankintasopimuksen määräajassa toteuttamisen kannalta?
6) Mahdollistaako direktiivin 2014/24 72 artiklan 1 kohdan e alakohta, luettuna yhdessä 4 kohdan a ja b alakohdan kanssa, kansallisen lainsäädännön tai tämän lainsäädännön tulkintaa ja soveltamista koskevan käytännön, jonka mukaan hankintasopimuksen lainvastainen muuttaminen voi olla kyseessä käsiteltävässä asiassa tarkasteltavan kaltaisessa tapauksessa, jossa määräaika hankintasopimuksen toteuttamiseen tiettyjen aikarajojen puitteissa on ehto hankintame­ nettelyyn osallistumiselle (ja jos osallistuja ei noudata näitä rajoja, se suljetaan hankintamenettelyn ulkopuolelle); hankintasopimusta ei toteutettu määräajassa, mikä johtui tavanomaisista kilpailuolosuhteista ja ennen hankintasopi­ muksen sopimuspuolen valintaa ilmoitetusta lakisääteisestä toimintakiellosta, jotka hankintasopimuksen kohde ja toteuttamisaika kattavat ja jotka eivät ole ennalta arvaamattomia olosuhteita; hankintasopimuksen toteuttamista ei moitittu määräajan osalta, eikä viivästyksestä vaadittu sopimussakkoa, jolloin viime kädessä muutettiin hankinta-asia­ kirjoihin sisältyvää keskeistä ehtoa, jossa määritettiin kilpailuympäristö, ja hankintasopimuksen taloudellista tasapainoa muutettiin sopimuskumppanin hyväksi?
(1)
Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).
Ennakkoratkaisupyyntö, jonka Tribunal Supremo (Espanja) on esittänyt 6.7.2022 – Caixabank SA ym. v.
ADICAE ym.
(Asia C-450/22) (2022/C 408/42) Oikeudenkäyntikieli: espanja Ennakkoratkaisua pyytänyt tuomioistuin Tribunal Supremo
Pääasian asianosaiset Valittajat: Caixabank SA, Caixa Ontinyent SA, Banco Santander SA Banco Popular Español S. A:n ja Banco Pastor S.
A:n oikeudenomistajana, Targobank, SA, Credifimo SAU, Caja Rural de Teruel SCC, Caja Rural de Navarra SCC, Cajasiete Caja Rural SCC, Liberbank SA, Banco Castilla La Mancha SA, Bankia SA Banco Mare Nostrum S.
A:n oikeudenomistajana, Unicaja Banco, SA, Caja Rural de Asturias SA, Caja de Arquitectos SCC (Arquia Bank SA), Nueva Caja Rural de Aragón SC, Caja Rural de Granada SCC SA, Caja Rural del Sur SCC, Caja Rural de Jaén, Barcelona y Madrid SCC, Caja Rural de Albacete, Ciudad Real y Cuenca SCC (Globalcaja), Caja Laboral Popular SCC (Kutxa), Caja Rural Central SCC, Caja Rural de Extremadura SCC, Caja rural de Zamora SCC, Banco Sabadell SA, Banca March SA, Ibercaja ja Banca Pueyo SA Vastapuolet: ADICAE, M.A.G.G., M.R.E.M., A.B.C., Óptica Claravisión SL, A.T.M., F.A.C., A.P.O., P.S.C. ja J.V.M.B. C. M. R:n oikeudenomistajana